Petras Zapolskas

Petras Zapolskas (g. 1965 m. sausio 30 d. Molėtuose) – lietuvių diplomatas, Lietuvos Respublikos nepaprastasis ir įgaliotasis ambasadorius prie Šventojo Sosto ir Maltos ordinui (nuo 2017 m. rugpjūčio mėn.).

 Biografija 
1984–1991 m. studijavo Vilniaus universiteto Istorijos fakultete. 1993 m. studijavo Leeds (Didž. Britanija) universiteto Tarptautinių santykių instituto diplomatų kursuose, 1995 m. – George C. Marchall centre Vokietijoje.

1991–1993 m. dirbo Lietuvos užsienio reikalų ministerijos Nepriklausomų valstybių sandraugos (NVS) departamento antruoju, vėliau – pirmuoju sekretoriumi, 1993–1995 m. – šio skyriaus vedėju. 1995–1996 m. buvo URM Politikos departamento direktorius.

1996–1999 m. dirbo Lietuvos ambasados Rusijos Federacijoje patarėju, ministru patarėju, 1999–2000 m. buvo ambasados Rusijos Federacijoje laikinasis reikalų patikėtinis.

2000–2002 m. ėjo URM Informacijos ir kultūros departamento direktoriaus pareigas. 2002–2006 m. buvo Lietuvos ambasadorius Švedijos Karalystėje. 2006–2009 m. dirbo URM Generaliniu inspektoriumi.Petras Zapolskas  (Ambasados Italijoje inf.).

2009–2014 m. – Lietuvos ambasadorius Italijos Respublikoje, San Marino Respublikai, Maltos Respublikai, Libijai bei nuolatinis atstovas prie JT Maisto ir žemės ūkio organizacijos. Vėliau vadovavo URM Valstybinio ir diplomatinio protokolo departamentui.

P. Zapolskas dalyvavo derybose dėl TSRS kariuomenės išvedimo iš Lietuvos (1991–1993 m.), dėl bendradarbiavimo sutarčių su Ukraina, Kazachstanu, Baltarusija, Rusija (1991–1995 m.), su Rusija ir Baltarusija – dėl sienos delimitavimo ir demarkavimo (1991–1997 m.). P.Zapolskas turi Nepaprastojo ir įgaliotojo ambasadoriaus rangą (nuo 2002 m.).

Apdovanotas Ordino „Už nuopelnus Lietuvai“ Komandoro kryžiumi. Kas yra Kas Lietuvoje. Auksinis Tūkstantmečio leidimas. Neolitas, 2009. ir Prancūzijos karininko kryžiumi už indėlį į Lietuvos ir Prancūzijos santykiushttps://www.urm.lt/default/lt/naujienos/urm-protokolo-departamento-direktorius-apdovanotas-prancuzijos-nacionalinio-ordino-uz-nuopelnus-karininko-kryziumi.

Nuo 2017 m. rugpjūčio 4 d. – Lietuvos nepaprastasis ir įgaliotasis ambasadorius prie Šventojo Sosto ir Maltos ordinui.
  (president.lt inf.)

 Šaltiniai 

|-

|-

|-

Kategorija:Lietuvos diplomatai
Kategorija:Lietuvos ambasadoriai Švedijoje
Kategorija:Lietuvos ambasadoriai Italijoje
Kategorija:Lietuvos ambasadoriai prie Šventojo Sosto